DECIZIA COMISIEI
din 8 noiembrie 2007
de modificare a Deciziei 2007/102/CE de adoptare a planului de lucru pentru 2007 de punere în aplicare a programului de acțiune comunitară în domeniul sănătății publice (2003-2008), inclusiv a programului de lucru anual pentru subvenții
(Text cu relevanță pentru SEE)
(2007/741/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene, în special articolul 152 punctul 1,
având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1), în special articolul 110,
având în vedere Decizia nr. 1786/2002/CE a Parlamentului European și a Consiliului din 23 septembrie 2002 de adoptare a unui program de acțiune comunitară în domeniul sănătății publice (2003-2008) (2), în special articolul 8 alineatul (1),
având în vedere Decizia nr. 2004/858/CE a Comisiei din 15 decembrie 2004 de înființare a unei agenții executive, denumită „Agenția Executivă pentru Programul de Sănătate Publică” pentru gestionarea activității comunitare în domeniul sănătății publice - în temeiul Regulamentului (CE) nr. 58/2003 al Consiliului (3), în special articolul 6,
întrucât:
(1)
Planul de lucru pentru anul 2007 a fost adoptat la 12 februarie 2007.
(2)
Bugetul disponibil pentru anul 2007 (angajamente) a fost estimat la 40 000 000 EUR. Contribuția țărilor SEE/AELS a fost estimată la 912 000 EUR. Contribuția unei țări solicitante (Turcia) a fost estimată la 958 000 EUR. Bugetul total pentru anul 2007 a fost estimat la 41 870 000 EUR. Suma totală indicativă pentru cererile de propuneri a fost estimată la 33 888 000 EUR. Suma totală indicativă pentru cererile de oferte a fost de 4 064 000 EUR.
(3)
Contribuția primită din partea țărilor SEE/AELS a fost estimată la 884 640 EUR. Contribuția care urmează să fie primită de la o țară solicitantă (Turcia) este de 957 697 EUR. Următoarele foste țări candidate: Bulgaria, Republica Cehă, Estonia, Lituania, România, Slovenia și Ungaria au contribuit la Programul de Sănătate Publică, în conformitate cu protocoalele de aderare, cu suma de 7 133 382,18 EUR, din care 1 226 395,90 EUR au fost angajați în anii precedenți în cadrul programului menționat anterior. Prin urmare, suma de 5 906 986,28 EUR este încă disponibilă pentru finanțarea de acțiuni în anul 2007.
(4)
Bugetul total disponibil pentru anul 2007 este, prin urmare, de 47 749 323,28 EUR. Suma totală pentru cererile de propuneri este de 37 888 963 EUR. Suma totală pentru cererile de oferte este de 5 324 000 EUR.
(5)
Deoarece acțiunile prevăzute inițial a fi efectuate în cooperare cu OCDE în anul 2007 vor fi amânate pentru anul 2008, o parte din bugetul alocat acordurilor de finanțare directă cu OCDE este acum disponibilă pentru alte acțiuni în anul 2007. Sunt prevăzute trei acțiuni în cooperare cu OMS și una în cooperare cu Agenția Internațională de Cercetare în Domeniul Cancerului (IARC), cu o sumă totală de 2 550 000 EUR, în locul sumei estimate inițial la 2 032 000 EUR.
(6)
Având în vedere bugetul majorat disponibil în prezent, este prin urmare necesar să se modifice Planul de lucru 2007 pentru a finanța un număr mai mare de oferte și proiecte din cadrul Cererii de propuneri 2007, precum și de acorduri de finanțare directă cu organizații internaționale.
(7)
În plus, deoarece în bugetul definitiv pentru anul 2007 postul bugetar 17 03 01 01 nu a obținut alocația de angajament necesară, suma respectivă, disponibilă în temeiul articolului bugetar 17 03 06, a fost transferată în postul bugetar 17 03 01 01 la începutul anului bugetar.
(8)
Cheltuielile de gestionare administrativă a programului sunt acoperite de postul bugetar 17 01 04 02 (4).
(9)
Comitetul Programului de Sănătate Publică a dat un aviz favorabil prezentei propuneri de decizie.
(10)
Prin urmare, Decizia 2007/102/CE a Comisiei (5) trebuie modificată în consecință,
DECIDE:
Articol unic
Anexa I la Decizia 2007/102/CE se modifică după cum urmează:
1.
Punctul 1.2 (Resurse) se înlocuiește cu următorul text:
„Bugetul rectificativ nr. 1/2007 este de 38 800 000 EUR pentru credite de funcționare prin postul bugetar 17 03 01 01 și de 1 200 000 EUR pentru credite administrative prin postul bugetar 17 01 04 02.
Linia bugetară pentru creditele administrative aferente Agenției Executive pentru Sănătate Publică este 17 01 04 30.
Bugetul aprobat pentru anul 2007 (angajamente) este de 40 000 000 EUR.
Bugetul pentru credite de funcționare este de 38 800 000 EUR. Bugetul pentru credite administrative este de 1 200 000 EUR.
La acest buget se adaugă:
-
contribuția primită din partea țărilor SEE/AELS, reprezentând suma de 884 640 EUR;
-
contribuția unei țări solicitante (Turcia), estimată la 957 697 EUR;
-
contribuția următoarelor foste țări candidate: Bulgaria, Republica Cehă, Estonia, Lituania, România, Slovenia și Ungaria, cu suma de 5 906 986,28 EUR.
Bugetul total pentru anul 2007 este, prin urmare, de 47 749 323,28 EUR. Acesta include atât resursele pentru bugetul de funcționare, cât și resursele pentru asistență tehnică și administrativă:
-
totalul pentru bugetul de funcționare este estimat la 46 416 963,28 EUR;
-
totalul pentru bugetul administrativ este estimat la 1 332 360 EUR.
Se propune ca suma de 5 324 000 EUR din bugetul de funcționare să fie cheltuită pe cereri de oferte, iar suma de 2 550 000 EUR pe subvenții directe pentru organizații internaționale.
Suma totală indicativă pentru cererile de propuneri este estimată la 37 888 963 EUR.
În ceea ce privește alocarea de subvenții pentru cererile de propuneri, se urmărește un echilibru între diferitele componente ale programului, luându-se în considerare calitatea și cantitatea propunerilor primite, cu excepția cazurilor în care se ivesc urgențe specifice de sănătate publică (de exemplu, gripa pandemică) pentru a justifica o realocare a resurselor. În cazul în care resurse aparținând bugetului de funcționare vor rămâne disponibile la sfârșitul anului 2007, acestea vor fi reatribuite pentru finanțarea de subvenții selecționate în urma Cererii de propuneri 2007.”
2.
La punctul 2.1 (Cerere de propuneri),
-
paragraful al patrulea se înlocuiește cu următorul text:
„Suma totală indicativă pentru cererea de propuneri este estimată la 37 888 963 EUR”;
-
paragraful al nouălea se înlocuiește cu următorul text:
„Trebuie notat că suma indicativă pentru participarea financiară comunitară în cadrul proiectelor reținute în timpul deschiderii negocierilor poate să varieze de la - 20 % la + 10 % drept consecință a celui din urmă.”
3.
La punctul 2.2 (Cerere de oferte), primul paragraf se înlocuiește cu următorul text:
„Achiziția de servicii trebuie finanțată din liniile bugetare 17 03 01 01 și 17 01 04 02. Suma indicativă totală pentru cereri de oferte s-ar ridica la 5 324 000 EUR.”
4.
Punctul 2.3.1 (Zone de cooperare în 2007) se înlocuiește cu următorul text:
„În conformitate cu articolul 11 din decizia privind programul, se instaurează în cadrul programului o cooperare cu organizațiile internaționale competente în domeniul sănătății publice și cu statele Spațiului Economic European (SEE), în coordonare cu serviciile Comisiei care se ocupă de aceleași aspecte.
Cooperarea cu Organizația Mondială a Sănătății (OMS)
Cooperarea cu OMS va fi pusă în aplicare în conformitate cu:
-
Acordul dintre Națiunile Unite și Comunitatea Europeană privind principiile de finanțare și cofinanțare de către Comunitate a unor programe și proiecte administrate de Națiunile Unite, intrat în vigoare la 9 august 1999 și cu Acordul privind clauza de verificare dintre Comunitatea Europeană și Națiunile Unite, intrat în vigoare la 1 ianuarie 1995, cu modificările ulterioare;
-
Schimbul de scrisori dintre OMS și Comisia Europeană privind consolidarea și intensificarea cooperării (inclusiv memorandumul privind cadrul și aranjamentele de cooperare între OMS și Comisia Europeană, care face parte din schimbul de scrisori);
-
ajutorul financiar furnizat de Comisia Europeană pentru activitățile desfășurate de OMS va fi acordat, cu excepția unor acorduri diferite în circumstanțe excepționale, în conformitate cu Acordul-cadru financiar și administrativ dintre Comunitatea Europeană și Națiunile Unite, intrat în vigoare la 29 aprilie 2003 (la care OMS a aderat la 11 decembrie 2003).
În urma discuțiilor avute cu OMS, au fost identificate următoarele zone de acțiune prioritare: schimbările climatice/mediu, supravegherea nutriției și a activităților fizice, precum și sănătatea mentală:
-
Informații privind schimbările climatice/mediu și sănătatea pentru a pune în aplicare Instrumentul de sprijin decizional cu privire la informația climatică în caz de caniculă în Europa ca sistem de avertizare de sănătate în caz de caniculă la nivelul UE și a prevedea astfel fenomenele de caniculă în Europa;
-
Supravegherea nutriției și a activităților fizice: interconectarea bazelor de date, actualizarea conținutului acestora și furnizarea de sprijin tehnic statelor membre în vederea standardizării și a controlului de calitate al informațiilor colectate de Comisie și de OMS;
-
Sănătate mentală: alcătuirea în fiecare țară, la nivel național, regional și local, a unui inventar al diversității de experiențe și inițiative în domeniile promovării sănătății mentale, prevenirii tulburărilor mentale și al incluziunii sociale a persoanelor cu probleme mentale; identificarea și sprijinirea liderilor credibili în sectorul de sănătate și identificarea domeniilor în care este nevoie de continuarea activităților de cercetare din cauza lipsei unor elementelor de probă.
În cadrul acțiunilor întreprinse, se va evita suprapunerea cu alte activități sau duplicarea altor activități finanțate de Comunitate, în special activități din cadrul programului privind sănătatea publică.
Cooperarea cu Agenția Internațională de Cercetare în Domeniul Cancerului (IARC), afiliată la OMS
Este prevăzută o negociere separată cu IARC cu privire la un proiect de dezvoltare a Studiului european de previziune privind nutriția și cancerul (European Prospective Study of Nutrition and Cancer/EPIC) și a Rețelei europene de date privind cancerul (European Network of Cancer Registries/ENCR) pentru actualizarea Codului eurolitatea cauzată de cancpean împotriva cancerului și pregătirea unui atlas privind mortaer în Uniunea Europeană, pe baza celor mai recente informații cu privire la mortalitate. (6)
5.
Punctul 2.3.2 (Finanțare) se înlocuiește cu următorul text:
„Fondurile pentru acțiunile cu organismele internaționale menționate mai sus pot fi alocate doar prin acorduri de finanțare directă. Acordurile de finanțare directă vor îmbunătăți sinergiile și capacitatea de reacție a Comisiei Europene față de organizațiile internaționale, în cazul acțiunilor efectuate în comun. Aceste organizații au anumite capacități, legate de sarcinile și responsabilitățile lor specifice, datorită cărora sunt deosebit de calificate pentru a întreprinde anumite acțiuni stabilite în prezentul plan de lucru, acțiuni pentru care acordurile de finanțare directă reprezintă procedeul optim.
Contribuția financiară poate să atingă, per organizație, 60 % din costurile eligibile ale proiectelor în cauză. Comisia va determina, pentru fiecare caz individual, procentajul maxim care va fi acordat.
Acordurile de finanțare directă trebuie să fie finanțate prin postul bugetar 17 03 01 01; suma indicativă a finanțărilor directe este estimată la 2 550 000 EUR. Această sumă poate fi mărită în funcție de creditele neutilizate disponibile în bugetul de funcționare”.
Adoptată la Bruxelles, 8 noiembrie 2007.